ჰონდურასი

ჰონდურასიშ რესპუბლიკა () — სახენწჷფო ცენტრალურ ამერიკას. ნანანოღა — ტეგუსიგალპა (1880 წანაშახ — კომაიაგუა). ქიანას ობჟათე-ბჟაეიოლშე უხურგანს ნიკარაგუა, ობჟათე-ბჟადალშე — სალვადორი დო ბჟადალშე — გვატემალა.

 ჯოხოდვალა 

 ოფიციალური: ჰონდურასიშ რესპუბლიკა. 
 ერუანული: República de Honduras. 
 ეტიმოლოგია: ჯოხო მოურს fondura-შე, მუთ ასტურიულ ნინაშა ღუზაშ გჷთარინალს შანენს,თაშ უჯოხოდეს XVI ოშწანურას ტრუხილიოშ ჸუჯიშა.

 გეოგრაფია 

სახენწჷფო იდვალუაფუ ცენტრალურ ამერიკას დო ცენტრალურ ამერიკაშ ჸალიშ ოორუე ნორთი უკებჷ. ბჟადალშე უხურგანს გვატემალა, ობჟათე-ბჟადალშე - ელ-სალვადორი, ობჟათე-ბჟაეიოლშე - ნიკარაგუა, ობჟათეშე - რჩქალი ოკიანე, უმოს კონკრეტულო კარიბიშ ზუღა დო თიში ნორთეფი - ფონსეკაშ დო ჰონდურასიშ ჸუჯეფი.
ქიანაშ ფართობი რე 112,492 კვ.კმ. მახორობა - 8 მილიონი (2009). ნანანოღა - ტეგუსიგალპა. თაშნეშე ქიანაშ აკოდგინალუაშა მიშმურს კარიბიშ ზუღაშა მიშმალი მიარე კოკი დო ფონსეკაშ ჸუჯი. ქიანაშ ტერიტორიაშ დიდი ნორთი გვალონი რე (არძოშე უმაღალაში კონკი 2865 მ).

კარიბიშ ზუღაშ წყარპიჯწჷკმა რე რზენეფი დო მოსკიტეფიშ წყარპიჯიშ ღოზი. ოორუე წყარპიჯწჷკმა იდვალუაფუ ბანანიშ პლანტაციეფი. რჩქალი ოკიანეშ წყარპიჯწჷკმა ხოლო რზენეფი რე. ქიანაშ ოორუე-ბჟაეიოლ ნორთის იდვალუაფუ ლა-მოსკიტიაშ ჯუნგლეფი.

 სახენწჷფო 
 სახენწჷფო სისტემა : რესპუბლიკა. 
 სახენწჷფოშ მადუდე : პრეზიდენტი
 კანონმადვალუ ორგანო : ერუანული კონგრესი.
 ადმინისტრაციული დორთუალა : ჰონდურასი დორთილი რე 18 დეპარტამენტო.

 დემოგრაფია 
მახორობაშ ძინაშ დინამიკა — 1,534 მლნ (1950) Большая Советская Энциклопедия. / редколл., гл. ред. Б.А. Введенский. 2-е изд. Т.12. М., Государственное научное издательство «Большая Советская энциклопедия», 1952. стр.40-44; 7,4 მლნ (2007) Страны и регионы мира: экономико-политический справочник. - 3-е изд. / под ред. А.С. Булатова. М., "Проспект", 2009. стр.285; 8,0 მლნ (2010 წანაშ კვირკვეშ ფასებათ).

თელარაშ ოშქაშე მუდანობა — 69 წანა ქომოლკოჩეფს, 72 წანა ოსურკათას.

ურბანიზაციაშ მაძირაფალი — 48%.

მახორობა:
 მეტისეფი 90%
 ინდიარეფი 7%
 ნეგროიდეფი 2%
 ჩეკანამეფი 1%

სახენწჷფო ნინა — ესპანური, მარა თაშნეშე რაგადანა ინდიარეფიშ ნინაშა ხოლო.

რელიგია — 97% კათოლიკეფი, 3% პროტესტანტეფი.

 ეკონომიკა 

 რესურსეფი : ჯა-ტყა,ორქო, ვარჩხილი,ლინჯი, ტყვია,თუთია, რკინაშ მადანი, ჰიდროენერგია. 
 ექსპორტი : ყავა, ბანანეფი, შანქარი, კრევეტეფი, ომარეფი, ჯა-ტყა, ხორცი. 
 ვალუტა : ლემპირა.

 ისტორია 
ჰონდურასიშ ტერიტორიაშ შანულამ ნორთის მაიაშ ტომეფი ოხორანდჷ. თაქ პეულანდჷ თინეფიშ ართ-ართი უშანულამაში ნოღა კოპანი (ჩქ.წ.150-900წ.წ.).
1822 წანას, ესპანეთიშენი ზოხორინალაშ გარანტიაშ მეჩამაშ უკული, ჰონდურასიქ გემშართჷ ცენტრალური ამერიკაშ ფედერაციულ რესპუბლიკაშა, ნამუქჷთ 1838 წანას ეკოციუ დო თიშ აკანს აკიქიმინჷ ზოხორინელ სახენწჷფოეფქ.

 რესურსეფი ინტერნეტის 
 ადმინისტრაცია 
 ჰონდურასიშ ადმინისტრაციული პორტალი 
 ჰონდურასიშ ნაციონალური კონგრესი 
 ტურიზმიშ სამინისტრო

 პოლიტიკური პარტიეფი 
 ნაციონალური პარტია
 ბორჯით კონსტიტუციური მართუალა 

 პრესა 
 «La Prenza Honduras»
 «Honduras This Week»
 «El Heraldo»

 სქოლიო 


კატეგორია:ცენტრალური ამერიკაშ ქიანეფი
კატეგორია:ესპანურნინამი ქიანეფი
კატეგორია:გოეროშ მაკათური სახენწჷფოეფი
კატეგორია:ოორუე ამერიკაშ ქიანეფი